«Достық» балабақшасы

**Кеңес:**

**«Бірігіп ойнаған ойын көңілді»**

Тәрбиеші: Шуақпаева О.Ж.

Көкшетау қаласы

Әрбір халықтың тарихи дамуында ғасырлар бойы қалыптасқан әдет-ғұрып, салт-дәстүрлері бар. Халықтың сана сезімі мен дүние танымын жан дүниесінің сыр-сыйпатын, психологиялық ерекшеліктерін айқын көрсететін тұрақты қасиеттер – әдет ғұрыптар.

Халқымыз баланың тілін ширату үшін, оған сөз үйретіп, дүние танымын дамыту мақсатында жаңылтпаштар ойлап шығарған.Баланың тілі шығып, балдырған жасында сөздік қоры молая бастаған кезде, кейбір дыбыстарды айта алмайды немесе қинала айтады.

Тілін мүкістендірмей мүдірмей сөйлеу үшін,қиналып айтатын дыбыстары бар сөздерді бала неғұрлым жиі-жиі дыбыстап айтып, жаңылмай жаттықса, сөйлегенде де мүдірмей, өз ойын толық жеткізетін болады.

Жаңылтпаштарды жаттап, жаттыға айту арқылы баланың ана тілін ардақтау, сөз қадірін білу сезімі қалыптасып, ой-қиялы дамиды, тәлім алады.Жаңылтпаштарды халық бала психологиясы мен тілінде болатын мүкістерге сәйкес шығарған.Тілі шыға бастаған жас бөбек пен тілі шыққан балалардың тілінде көбісіне «Р» дыбысын «Л» дыбысымен «Ш» дыбысын «С» дыбысымен шатастыру байқалады. «Р» дыбысын айту алғашқы кезде көптеген бөбектерге қиын сияқты болып көрінеді. Сондықтан жаңылтпаштар да көбісіне сол «Р» дыбысы мен «Л» дыбысын қатар айтуға құрылған.

Балаға жаңылтпаш айтқызып жаттықтырудың бірнеше жолы бар:

-Ең әуелі бала жатықтырушының айтқан жаңылтпашын жаңылмай тез-тез айтуға үйренуі керек.

-Екіншіден бірнеше баланың жаңылтпаш айтудағы жаңылмай айту қабілетімен қатар, қанша білетінін байқау үшін жаңылтпаш айтысуын ұйымдастыра блуі керек. Озып шыққан баланы ынталандырып, мадақтап, сыйлық беріп мерейін арттыру керек.

1.Домбырашы домбырасын,

Он бұраса да, оң бұрасын.

2.Сіздерде,

Сегіз қабат биік үй де бар,

Сегіз қанат киіз үй де бар.

3.Үш кіші ішік пішті,

Бес кіші ішік пішті,

Неше кіші ішік пішті?

4.Тал бесік,

Бал бесік.

Бар бөбек бөленіп,

Өсетін әнді естіп.

5.Апам алқа таққанда,

Атама ,

Оқалы шапан жапқан ба?

6.Шеше неше кесе,

Сынды кеше?

7.Ала,ала алашалар,

Тамаша олар,

Оған кім таласа алар.

Алашаларды таба алса, алар.

8.Омар ора алар,

Омар ора алмаса,

Орал ора алар.

9.Шұңғыл шұңқыр,

Шұңқыр, шұңғыл.

10.Тұз – мұздай,

Мұз -тұздай.



















